Έγγραφο απαιτήσεων εμπλεκομένων μερών (StRS)  
Stakeholders Requirements Specification

ΠΡΟΣΑΡΜΟΓΗ ΤΟΥ ΑΝΤΙΣΤΟΙΧΟΥ ΕΓΓΡΑΦΟΥ ΤΟΥ ΠΡΟΤΥΠΟΥ ISO/IEC/IEEE 29148:2011

ΕΜΠΛΕΚΟΜΕΝΟ ΜΕΡΟΣ: ΛΕΙΤΟΥΡΓΟΙ ΑΥΤΟΚΙΝΗΤΟΔΡΟΜΩΝ

# Σύνοψη επιχειρησιακού περιβάλλοντος

## Επιχειρησιακοί στόχοι


Σκοπός του συστήματος είναι η ανάπτυξη ενός πληροφοριακού συστήματος για την υλοποίηση της διαλειτουργικότητας στα διόδια αυτοκινητοδρόμων με διαφορετικά συστήματα αυτόματης διέλευσης. Να μπορεί, δηλαδή, ένας οδηγός να ταξιδέψει σε οποιοδήποτε αυτοκινητόδρομο της χώρας με τον ίδιο πομποδέκτη του δικού του παρόχου, χωρίς να χρειαστεί να προμηθευτεί και να αλλάζει διαφορετικούς πομποδέκτες ανάλογα με τον αυτοκινητόδρομο στον οποίο ταξιδεύει. Έτσι, με την εφαρμογή τη διαλειτουργικότητας, εκτός από τη διευκόλυνση των οδηγών, θα μειωθούν οι ουρές των διοδίων και κατ’ επέκταση οι εκπομπές ρύπων, ενώ θα βελτιωθεί και το επίπεδο εξυπηρέτησης των οδηγών που δεν διαθέτουν το pass.

Οι λειτουργοί των αυτοκινητόδρομων εμπλέκονται άμεσα με τις περισσότερες λειτουργίες του συστήματος και αποτελούν σημαντικό μέρος αυτού.

## Περίγραμμα επιχειρησιακών λειτουργιών

Βασική λειτουργία που πρέπει να ικανοποιείται είναι η σύνδεση του λειτουργού στο σύστημα με τα στοιχεία του λογαριασμού του σε μία από τους αποδεκτούς παρόχους υπηρεσιών πληρωμής (τραπεζών).

Παρακάτω φαίνεται το διάγραμμα δραστηριοτήτων για αυτή τη λειτουργία:



Κάθε λειτουργός-εταιρία διαχείρισης ενός αυτοκινητόδρομου θα έχει τη δυνατότητα να αναζητήσει ιδιοκτήτες πομποδέκτη της ίδιας της εταιρίας και να εμφανίσει το υπόλοιπο χρημάτων που διαθέτουν.

Εκτός αυτών, θα μπορεί να αναζητήσει το κόστος διέλευσης συναρτήσει των διαφορετικών τύπων οχημάτων και των διαφορετικών εταιριών διαχείρισης, να εμφανίσει μια περιληπτική αναφορά των οφειλών της και να παρακολουθεί τον αριθμό των οχημάτων που περνούν από τα διόδια που διαχειρίζεται.

## Δείκτες ποιότητας

* Δείκτης κινητικότητας: πλήθος οχημάτων που καταγράφονται ανά ημέρα
* Δείκτης δημοτικότητας: συνολικό πλήθος ιδιοκτητών πομποδέκτη
* Δείκτης ασυμβατότητας: ποσοστό ανεπιτυχών επικυρώσεων μέσω τράπεζας

# Αναφορές - πηγές πληροφοριών

GDPR: <https://ec.europa.eu/info/law/law-topic/data-protection/data-protection-eu_el>

# Έκθεση απαιτήσεων χρηστών

* Δυνατότητα χειροκίνητης επίτρεψης διέλευσης οχήματος
* Δυνατότητα λήψης δεδομένων γεγονότων διέλευσης
* Εξαγωγή στατιστικών στοιχείων σχετικά με τις συσχετίσεις εταιριών
* Αποθήκευση στοιχείων σε τοπικό server σε περίπτωση αδυναμίας συνδεσιμότητας
* Αποκρισιμότητα και φιλικότητα διεπαφής: η ευκολία και η ταχεία ανταπόκριση του συστήματος είναι απαραίτητα στοιχεία για την διασφάλιση της σωστής χρήσης του
* Διαθεσιμότητα και --κατά το δυνατό-- αδιάλειπτη λειτουργία του συστήματος
* Προστασία των δεδομένων από παρεμβάσεις και κλοπές

# Περιορισμοί στο πλαίσιο του έργου

* Περιορισμένος αποθηκευτικός χώρος για αποθήκευση στοιχείων: Για τη βέλτιστη λειτουργία του συστήματος, είναι απαραίτητη η ελαχιστοποίηση του χρονικού διαστήματος για το οποίο θα υπάρχει αδυναμία συνδεσιμότητας, ώστε να μπορεί στο διάστημα αυτό να εξυπηρετήσει το σύστημα ο τοπικός server.
* Τα δεδομένα των ιδιοκτητών πομποδέκτη, που διαθέτουν οι λειτουργοί, πρέπει να χειρίζονται με τέτοιο τρόπο, ώστε να είναι συμβατοί με τον Κανονισμό για την προστασία των προσωπικών δεδομένων (GDPR). Αυτό, διασφαλίζει τα θεμελιώδη δικαιώματα των προσώπων στην ψηφιακή εποχή και διευκολύνει την επιχειρηματική δραστηριότητα των εταιριών στην ψηφιακή αγορά.

# Παράρτημα: ακρωνύμια και συντομογραφίες

GDPR: Γενικός Κανονισμός για την Προστασία των Δεδομένων